TRONDHEIM 



SKOLEKINO 


PROGRAM HØSTEN 1972 


Gruppe 1: Elever over 16 år 


SKOLEKINO HØSTEN 1972 


Trondheim, Stjørdal, Steinkjer og Rana 

Med dette presenteres skolekinoens vårprogram for gruppe 1: elever over 
16 år i gymnas, yrkes- og fakskolene, lærerskolen, sosialskolen og ung- 
domsskolens 10. klasse. 


Skolekinoen arrangeres i et samarbeid mellom Trondheim, Stjørdal, Stein- 
kjer og Rana. 


Et programutvalg på hvert sted velger ut de filmene som skal vises. Dette 
utvalget består i Trondheim av adjunkt Kjell Uhlin Hansen og faglærer 
Torleif Langli (fra lærerorganisasjonene), stud. techn. Hans Skotte (fra 
Trondheim Filmklubb), journalist Johan Jensen (fra Trondheim Journalist- 
lag), Marion Palmer, Roar Buchman og Jon Bratten (fra elevrådene) og 
direktør Willy Svarverud (fra Trondheim Kinematografer). 


HVORDAN BLI MEDLEM? 

Medlemskortene selges gjennom elevrådene og tillitsmennene i de enkelte 
klasser, og i kinoens billettluke når filmene settes opp. Også lærere og 
lektorer ved de samme skoler kan bli medlem av skolekinoen. 

Vi viser i alt 6 filmer. Medlemskortet koster kr. 10,— og gir adgang til 5 
av filmene etter valg. Medlemmer som ønsker å se alle 6 filmer kan gjøre 
dette mot å betale en billettpris på kr. 2,- for den siste filmen. 


HAR DU SETT FILMEN FØR? 

Mange har kanskje sett en eller to av filmene tidligere. Spesielt filmer 
som har stor kunstnerisk verdi eller skal danne grunnlag for en diskusjon, 
kan med fordel sees to eller flere ganger. Når en ser en film for annen 
gang, vil en få bedre tid til å studere detaljene og den kunstneriske 
verdien blir ofte større. Medlemskortet blir derfor ikke mindre verdifullt 
om du har sett noen av filmene tidligere. 


HØSTENS PROGRAM 

presenteres på de neste sidene. Forestillingstider m. v. vil bli kunngjort i 
Kinoenes annonser. Normalt vil forestillingene være kl. 16.30 i Trondheim 
og kl. 19.00 i Stjørdal, Steinkjer og Rana. 


«WILLIE BOY - DEN LOVLØSE» 

nmSm-DenLovløse 

Robert Redford - Katharine Ross 
Robert Blake -Susan Clark 

UNIVERSAL -TECHNICOLOR • PANAVISION 

arbeid fordi de etter påtalemyndighetenes påstand skulle ha stått i ledetog 
med den kommunistiske bevegelse. Abraham Polonsky var en av disse. 
Selv om han nok arbeidet under psevdonym i noen av disse årene, er 
«Willie Boy — den lovløse» hans første verk som restituert amerikansk 
borger. 

Temaet i filmen har derfor også tydelig selvbiografiske trekk, selv om 
handlingen er flyttet 60 år tilbake i tiden og omhandler helt andre men- 
nesker, — indianerne. De var på det tidspunkt blitt redusert til en ustyrlig 
liten minoritet som sentralregjeringen forsøkte å «sivilisere» i reservater. 
Som eksponenter for denne sivilisasjonen, står sheriffen Christopher 
Cooper (Robert Redford) og hans følgesvenner, en bande opportunister 
som Polonsky ikke levner særlig sympati Opp mot disse — og forfulgt 
inntil døden — står den unge indianeren Willie Boy (Robert Blake) og 
hans kone (Katherine Ross). De blir jaget fordi Willie Boy i selvforsvar 
kom til å drepe sin kones far. Jakten får sin helt uavvendelige avslutning: 
den sterkeste vinner, — men den sterkeste har ikke alltid rett. 

«En film i den beste amerikanske western-tradisjon», har John Ford, 
nestor blant de amerikanske western-regissører, uttalt om denne filmen. 

Trondheim: Mandag 18. - torsdag 21. september. 

Stjørdal: Mandag 25. september. 

Steinkjer: Torsdag 28. september. 

Rana: Mandag 2. — tirsdag 3. oktober. 


Abraham Polonsky, mannen som har skre- 
vet manus og regissert denne filmen, had- 
de før «Willie Boy» ikke laget film på 22 
år. Han fikk ikke lov. Da den kalde krigen 
var ved frysepunktet og det i USA ble 
drevet klappjakt på kommunister og an- 
givelige kommunist-sympatisører, ble i alt 
3-400 filmfolk i Hollywood nektet videre 


MASH 



VERDENS VILLESTE KOMEDIE! 

DONALD SUTHERLAND 
s ELLIOTT GOULD 
TOM SKERRITT 


FARGER 
PANAVISION 


Til tross for at «MASH» fikk førsteprisen i 
Cannes for to år siden, er man ikke sik- 
ker på om denne latterfylte krigsfilmen 
egentlig er en satire eller bare en ren 
farse. Kritikerne har delt seg i to leire 
her. Bjørn Bjørnsen f. eks., som anmelder 
film i Aktuell og Film og Kino, holder 
«MASH» for å være en alvorlig og uhyre 
skarp satire over «det amerikanske system» og dets krigføring i Indokina. 
Filmen henter sin handling fra Koreakrigen, men hele atmosfæren i stykket 
er typisk 1970-årgang. Det er derfor naturlig å tenke på Vietnam. Denne 
tolkningen lå åpenbart til grunn da man ved en militærbase i USA forbød 




filmen vist for soldatene. Den var angivelig farlig for den militære moral. 
Sylvia Kalmar, redaktør av filmtidsskriftet Fant, levnet derimot bare en 
bisetning til «MASH» i sin Cannes-rapport. «Militærfarse-suppe», kalte 
hun den. 

Men til tross for de lærdes uenighet, har hele verden åpnet latterdøren 
så hengslene har knirket under visningen av denne filmen. Og her er 
nok av vanvittige situasjoner som bygges opp omkring dette mobile felt- 
lasarettet i Korea. De kommer som perler på en snor i et tempo som 
nettopp karakteriserer den store komedie. Men om det er satire eller 
farse, ja, det får den enkeltes reaksjon avgjøre. 

Trondheim: Mandag 2. - torsdag 5. oktober. 

Stjørdal: Mandag 9. oktober. 

Steinkjer: Torsdag 12. oktober. 

Rana: Mandag 16. - tirsdag 17. oktober. 


TOM COURTENAY 
ESPEN SKJØNBERG I 

EN DAG I 

IVAN DENISOVITSJ’ LIV 

RÉGI- CASPER WREDE 
10 


EN DAG I IVAN DENISOVITSJ S LIV 

Det skulle for så vidt være unødvendig å 
skrive så mye om «En dag i Ivan Deniso- 
vitsj’ liv». Forfatteren Alexander Solsjenit- 
syn fikk som kjent Nobelprisen for boken 
som filmen er bygd over, selv om det har 
vist seg vanskelig å få overrakt ham prisen. 
Dette til tross for at - eller kanskje nett- 
opp fordi - sentralregjeringer og topp- 
diplomater har blandet seg inn. Filmversjonen har også råket ut for 
politisk innblanding. I Finland ble den for en stund siden totalforbudt 
fordi den angivelig ville «skade forholdet til en vennligsinnet nasjon». 
Denne avgjørelsen måtte føles bitter for filmens regissør, Casper Wrede, 
som er født og oppvokst nettopp i Finland. 

Stykket er i store trekk selvbiografisk. Solsjenitsyn satt selv i en av 
Stalins konsentrasjonsleire i Sibir, og handlingen beretter om en enkelt 
dag i en fanges tilværelse, riktignok en av de lysere dagene . . . 

Filmen er blitt berømmet for sin respektfulle behandling av det litteræ 
stoffet. Ingen sjokkeffekter, intet overspill, men en ærlig og alvorlig be- 
retning om de bittesmå gleder og de vedvarende ydmykelser som ut- 
gjorde konsentrasjons-fangenes hverdag. 

Over alt hvor filmen har vært vist har den fått usedvanlig god mottakelse. 
Det amerikanske nyhetsmagasinet «Newsweek» tok den med blant de ti 
mest severdige filmene i 1971. Selv om den norske innsatsen i denne 
co-produksjonen (Norsk Film A/S og to engelske selskaper) ikke utgjorde 
så mye, er det likevel gledelig at nordmennene også kommer med i 
en verdenssuksess for en gangs skyld. 


Trondheim: Mandag 16. - torsdag 19. oktober. 
Stjørdal: Mandag 23. oktober. 

Steinkjer: Torsdag 26. oktober. 

Rana: Mandag 30. - tirsdag 31. oktober. 



ASFALTCOWBOY 


«Midnight Cowboy» er signert av John 
Schlesinger. Han er fullblods engelskmann, 
men tradisjonen tro, reiste også han til 
USA så snart hans berømmelse tillot det. 
Det har hendt med flere av de store eu- 
ropeiske filmskaperne; Polanski, f. eks., 
Antonioni og Sveriges Bo Widerberg. Noen 
med mer vellykket resultat enn andre. 
Schlesingers amerikanske debut må sies å være blant de beste. Den 
ble da også tilgodesett med to Oscar-priser i 1970; en for Beste Film 
og en for Beste Regi. 

en henter sin handling fra det moderne New York, med søppel og neon- 
lys, biler og døende mennesker. Den på alle måter blåøyde Texas-gutten 
Joe Buck (John Voigt) ankommer byen fast bestemt på å nyte det søte 
liv ved å underholde rike ensomme kvinner. Det skal være så mange 
av dem i New York, har han hørt. Men det er ikke kvinnene, men men- 
nene som føler seg tiltrukket av den vakre Texas-Joe. På et av sine 
mislykte tokter kommer han i kontakt med den tuberkuløse, halvt invalide, 
Ratso Rizzo (Dustin Hoffman). Med det hysterisk moderne, oppjagede 
New York som bakgrunn skildrer så Schlesinger det vennskap som stille 
og usikkert utvikler seg mellom disse to menneskene — vår tids sosiale 
avfall. 

Filmen er blitt kritisert for å være sentimental, uten det fornødne sosiale 
engasjement som en slik historie skulle tilsi. Men selv om forholdene 
som har skapt disse forlorne sjelene fremdeles er de samme, blir vi 
betatt av Schlesingers film. Han har med all mulig respekt portrettert 
to noe naive tapere og deres forgjeves forsøk på å finne sin plass i solen. 

Trondheim: Mandag 30. oktober — torsdag 2. november. 

Stjørdal: Mandag 6. november. 

Steinkjer: Torsdag 9. november. 

Rana: Mandag 13. — tirsdag 14. november. 


OUSim HOFFMAN 
«JOftf VCMGHT 

fMidnigrt CowbtV) Regi: John Sdfesh^/fflrvec 


MATTEUSEVANGELIET 



MATTEUS- 

EVANGELIET, 

REGI: 

PIERPAOLO 

PASOLINI 


Det er mange som får vond smak i mun- 
nen når begrepet «filmkunst» nevnes. 
«Matteus-evangeliet» er filmkunst, men det 
skulle egentlig ikke være noen grunn til å 
grine på nesen av det. Spesielt ikke over- 
for denne filmen. Den italienske regissøren 
(som også er lyriker, litteraturkritiker og 
novelleforfatter) Pier Poalo Pasolini har i 
denne filmen om Jesu liv, skapt en enkel, på en måte dokumentarisk 
film bygd på fortellingen om Jesus slik man finner den i Matteus- 
evangeliet. Uten uforståelige og «moderne» krumspring, blir vi ført to 
tusen år tilbake og stilles ansikt til ansikt med dette mennesket som 



har betydd mer for vår kulturelle og politiske historie enn snart alle 
andre store menn tilsammen. 

Pasolini fremstiller Jesus som menneske, ikke overmenneske. Som 
marxist kan han ikke akseptere Jesus som Guds sønn, men den kjærlig- 
het til menneskene som Jesus utstråler støtter han opp om. Rollen som 
Jesus spilles av en ung spansk student. Dette indikerer også noe om 
den holdning Pasolini har til stoffet; her er ingen glorete fargeeffekter 
eller drønnende trommehvirvler. Det er faktisk ingenting som minner om 
de pompøse bibelfilmene som hittil har vært laget. Det er en ukunstlet 
film som med stor inderlighet forsøker å gi oss et bilde av et menneske 
som på grunn av sin enorme åndskraft og endeløse kjærlighet til slutt 
dømmes til døden. Hans kjærlighetsbudskap var for revolusjonært. 

Trondheim: Mandag 13. - torsdag 16. november. 

Stjørdal: Mandag 20. november. 

Steinkjer: Torsdag 23. november. 

Rana: Mandag 27. - tirsdag 28. november. 

HVORDAN FÅ SUKSESS HOS KVINNEN 

«The Knack» eller på norsk, «Hvordan få 
suksess hos kvinnen», ble tildelt gull-prisen 
i Cannes i 1965. Det var en lettbent, freidig 
og på alle måter en moderne film som 
derved fikk den ettertraktede prisen. Den 
filmstil som er brukt i filmen, ja, i alle 
Richard Lesters filmer (bl. a. «Help») har 
utvilsomt hatt konsekvenser for mange av 
tidens yngre filmregissører. Den er kanskje mest direkte merkbar på 
reklame-filmens område. En moderne Cola-reklame, for eks., med sine 
raske billedskiftninger og inciterende musikk, henter helt tydelig sitt form- 
språk fra Richard Lesters komedier. Og «Hvordan få suksess . . .» er en 
komedie. «... en dundrende harselas med en rekke nåtidsproblemer . . . 
de fleste som tar sjansen, vil få en ualminnelig fornøyelig opplevelse», 
stod det å lese i Verdens Gang etter premieren. 

Colin (spilt av Michael Crawford), har liksom ikke det rette draget på 
jentene, eller rettere: Han har ikke drag i det hele tatt. Til tross for at 
det rett utenfor døren hans står jenter i kø. Men de skal ikke til ham, 
de skal opp til Tolen (Ray Brooks) som bor ovenpå. Og han har min 
santen det rette draget på jenter, — på alle jenter. Tydeligvis også på 
den blåøyde Nancy (Rita Tushingham) som egentlig er på jakt etter et 
KFUK-hospits . . . Kanskje løsningen for Colin er en større seng . . . 

Den sekvensen hvor Colin triller en kjempeseng gjennom Londons travle 
gater, er forlengst blitt klassisk. Og den er vanvittig morsom. 

Trondheim: Mandag 27. - torsdag 30. november. 

Stjørdal: Mandag 4. desember. 

Steinkjer: Torsdag 7. desember. 

Rana: Mandag 11. — tirsdag 12. desember. 


BESTe FILM I CANNES IQ6S 

Trondheim og Rana Skolekino 

Med dette presenteres skolekinoens program høsten 1972 for gruppe 2: 
elever i 7.-9. klasse i Trondheim og Rana. 

HVORDAN BLI MEDLEM? 

Medlemskortene selges i kinoens billettluke når filmene settes opp. Med- 
lemskort selges også i Kinoenes forsalg, Sentrum kino, for de som ønsker 
å sikre seg medlemskort på forhånd. 

Også lærere kan bli medlem av skolekinoen. 

Medlemskortet koster kr. 4,- og gir adgang til alle 4 filmene. 

PROGRAMUTVALG 

Et programutvalg, oppnevnt av Trondheim Skoleråd, godkjenner de filmene 
som skal vises. Elever og lærere både fra ungdomsskolen og barneskolen 
er representert i utvalget, som for tiden består av lærer John Lynum, elev 
Tone Fonn, lærer Svein Erik Tønne og elev Helge Kvithammer, dessuten 
bokholder Gabriel Winsnes og lærer Eldbjørg Bardal fra Foreldreforenings- 
rådet og direktør Willy Svarverud fra Trondheim Kinematografer. 

HAR DU SETT FILMEN FØR? 

Mange har kanskje sett noen av filmene tidligere. Spesielt filmer som har 
stor kunstnerisk verdi eller skal danne grunnlag for en diskusjon, kan med 
fordel sees to eller flere ganger. Når en ser en film for annen gang, vil 
en få bedre tid til å studere detaljene og den kunstneriske verdien blir 
ofte større. Medlemskortet blir derfor ikke mindre verdifullt om du har 
sett noen av filmene tidligere. 

HØSTENS PROGRAM 

presenteres på de neste sidene. Forestillingstider m. v. vil bli kunngjort 
i kinoannonsene. Normalt vil forestillingene i Trondheim være kl. 16.30. 

UNNSKYLD — VI ROBBER SAMME TOG 

Mannen som står bak regien til denne 
filmen, er den samme som regisserte «Unn- 
skyld — vi flykter» som ble vist i skole- 
kinoen i vår. Og det skulle kanskje borge 
for at det heller ikke her er langt mellom 
latterbølgene. Om dette ikke skulle være 
nok, har en samstemmig presse gitt denne 
filmen de beste og morsomste attester. 
Forbindelsen mellom «Det store togrøveriet» i England og handlingen i 
denne filmen ligger snublende nær, men med den forskjell at her er 

alt bare tull. . . 

Da NATO’s hovedkvarter ble flyttet fra Paris til Brussel, skulle det sam- 
tidig overflyttes en betydelig sum penger; så betydelig at de måtte bruke 


unnslajld, S 
vi røblier 
samme tog! 

DAVID HIVEN JEAN-FAUL BELMOHDO 
ELI WALLACH BOURVIL 

(LE CERVEAU) RFG1: GERARD OURY/ FARVER 


et helt tog til transporten. Hovedmannen fra det engelske togrøveriet 
(spilt av David Niven) bestemmer seg for å slå til igjen. Ved denne an- 
ledning har han alliert seg med en temperamentsfull mafia-leder (Eli 
Wallach). Hva han imidlertid ikke vet — foruten at mafia-lederen har 
planer om å gjøre kuppet på egen hånd — er at det også fins en fransk 
fengselsfugl (Jean Paul Belmondo) ombord i toget som har de samme 
hensikter. 

Vi aner hvilke forviklinger som det bygges opp til ved at alle tre er ute 
etter samme skatt — samtidig. Forventningene blir oppfylt. 

Trondheim: Mandag 4. — torsdag 7. september. 

Heimdal: Torsdag 14. september. 

Rana: Mandag 18. — tirsdag 19. september. 


Dette er filmen om renessanse-kunstneren 
Michelangelo og den samtidige Pave Ju- 
lius II, i filmen spilt av Charlton Heston 
og Rex Harrison. Carol Reed har ansvaret 
for regien. Denne aldrende engelskmannen 
som i tiden like etter 2. verdenskrig laget 
hverdagsrealistiske kriminalfilmer, har i 
årene som har gått fulgt utviklingen heni- 
mot større og mer pompøse filmer. Han satte i scene «Oliver» og nå 
denne; filmen om forholdet mellom Michelangelo og Julius II med til- 
navnet «Den grusomme». 

«Han skapte en verden» er både en stor film og en stor-film. Her er 
fargesprakende kampscener med tusenvis av statister satt i kontrast til 
den ensomme Michelangelo liggende på ryggen under taket i Det Sixtinske 
kapell. Helt nedbrutt av fysisk utmattelse og en nagende tvil om sine 
egne kunstneriske evner, tvinges han av den ærgjerrige Paven til å fort- 
sette. For hvis ikke Michelangelo gjør det, vil Paven be den unge 
kunstneren Raphael avslutte takmaleriet. 

Noe av intensjonene med filmen er å vise renessansen med dens grense- 
løse forkjærlighet for prakt, for det monumentale, for makt og intriger. 
Det gjør den i fullt monn. 

Trondheim: Mandag 25. - torsdag 28. september. 

Heimdal: Torsdag 12. oktober. 

Rana: Mandag 9. — tirsdag 10. oktober. 

DET STØRSTE SPILLET 

Det er tilsammen laget 17 norske spillefilmer om forholdene under den 
tyske okkupasjonen av Norge. Ved siden av «Brent jord» er kanskje «Det 
største spillet» den beste av disse. I hvert fall blant de hederligste og 
ærligste beretninger om åket som lå over befolkningen i fem tunge år. 
Uten effektmakeri og historieforfalskning forteller filmen historien om ung- 

| hvertVmeThv^rTm?nutt gutten Gunvald Tomstad som gikk inn i 

landsforrædernes rekker for derved å få til- 
gang til opplysninger som han senere i all 
hemmelighet telegraferte videre til London. 
Ingen kjente til dette dobbeltspillet. Han 
måtte utsette seg for de mest nedverdig- 
ende hånsler fra naboer og slektninger: 
«Helvetes quisling». 

Filmen har en historisk autentisitet som 
savner sidestykke. Alle detaljer er nitidig 
rekonstruert. Slik var det faktisk. Tyskerne 
i filmen er importerte tyske skuespillere, 
ingen norsk aksent i de tyske kommandobrølene . . . Eksteriøropptakene 
er også gjort på de opprinnelige stedene. Det er nesten bare skuespillerne 
som er byttet ut. Gunvald Tomstad — etter faktisk å ha kommet gjennom 
dobbeltspillet med livet i behold — er nå en eldre mann, og han spilles 
i filmen av den unge Gard Øyen. 


Filmen etter 
PER HANSSONs bok 

Beretningen om „Toim" 
fantastiske dobbeltspill 
I det okkuperte Norge 

l«|<: KNUT BOHWIM 
M.: MATTIS HATHIESEN 

Trondheim: Mandag 23. — torsdag 26. oktober. 
Heimdal: Torsdag 2. november. 

Rana: Mandag 6. — tirsdag 7. november. 


JUNGELKATTEN FRA AMAZONAS 


WALT EH8NEY8 

Ansvarlig for denne filmen er tre fotografer 
som i to samfulle år oppholdt seg i Ama- 
zonas-jungelen for å fotografere jaguaren, 
«Den mest fullkomne av katteslektens med- 
lemmer», som det heter i filmen. 

Vi får et gløtt inn i det voldsomme samfunn 
som dyrene i Amazonas-bekkenet danner. 
Vi møter freidige apekatter som terger py- 
tonslangen ved å bite den i halen; vi følger dovendyrets stadige leting 
etter et sted å være — for å sove. Brusende fuglefjær fyller lerretet for i 
neste øyeblikk å bli avløst av spruten fra alligatorer i kamp. Men først 
og fremst er det jaguaren, jungelens ubestridte hersker. Hvordan foto- 
grafene har båret seg ad, får bli en gåte, men vi er der hele tiden, ofte 
bare på en armlengdes avstand fra denne livsfarlige jungelkatten. Og 
gang på gang blir vi vitne til hvor farlig den egentlig er. Kampscenen 
mellom jaguaren og en svær brasiliansk krokodille gir i sin spennende 
gru et klart bilde av dette. Kampscenene som alt annet materiale i filmen 
er ekte. Ingen tam jaguar som brøler på kommando, ingen dyrehave- 
opptak og ingen papegøye som snakker menneskespråk. Her er ukunstlet 
jungelliv, mesterlig presentert. 


Trondheim: Mandag 27. — torsdag 30. november. 
Heimdal: Torsdag 23. november. 

Rana: Mandag 4. — tirsdag 5. desember. 

Trondheim og Rana Skolekino 

Med dette presenteres skolekinoens program høsten 1972 for gruppe 3: 
elever i 4.-6. klasse i Trondheim og Rana. 


HVORDAN BLI MEDLEM? 

Medlemskortene selges i kinoens billettluke når filmene settes opp. Med- 
lemskort selges også i Kinoenes forsalg, Sentrum kino, for de som ønsker 
å sikre seg medlemskort på forhånd. 

Også lærere kan bli medlemmer av skolekinoen. 

Medlemskortet koster kr. 3,— og gir adgang til alle 3 filmene. 


PROGRAMUTVALG 

Et programutvalg, oppnevnt av Trondheim Skoleråd, godkjenner de filmene 
som skal vises. Elever og lærere både fra ungdomsskolen og barneskolen 
er representert i utvalget, som for tiden består av lærer John Lynum, elev 
Tone Fonn, lærer Svein Erik Tønne og elev Helge Kvithammer, dessuten 
bokholder Gabriel Winsnes og lærer Eldbjørg Bardal fra Foreldreforenings- 
rådet og direktør Willy Svarverud fra Trondheim Kinematografer. 


HØSTENS PROGRAM 

presenteres på de neste sidene. Forestillingstider m. v. vil bli kunngjort 
i kinoannonsene. Normalt vil forestillingene i Trondheim være kl. 16.30. 


PIPPI RØMMER MED 


Her er det bare for dere å rømme med 
også; følge Pippi, Annika og Tommy inn 
i eventyret. For eventyr er det Det fins 
knapt den naturlov som ikke Pippi kan 
tresse. Utstyrt med strie fletter og strømpe- 
sig klarer hun hva det skal være. 

Det som skjer her er at Annika og Tommy 
bestemmer seg for å rømme hjemmefra 
fremfor å måtte luke jordbæråkeren. En slik tanke er kanskje ikke så 
fjern for de fleste av oss. Det er bare det at ingen av oss har Pippi 
som venn. Derfor blir det heller til at vi gjør det vi blir satt til. Men 
Annika og Tommy rømmer — under ledelse av Pippi (men egentlig har 
moren til Annika og Tommy bedt Pippi bli med for å passe på dem — 
det vet imidlertid ikke de to andre noe om). Og alt går bra, selvfølgelig. 
Til tross for at de padler nedover strie elver i bare ei gammel tretønne, 
eller sitter på taket av et tog i full fart. Ja, for ikke å snakke om da 
Pippi får tak i en flygende bil! Mange andre spennende ting skjer selv- 
følgelig også under rømningen. 

En forstå-seg-påer mente at dette var en av de beste barnefilmene som 
ble vist i fjor da den gikk for første gang. Astrid Lindgren har ansvaret 
for historien og Olle Hellbom som nok en gang viser sin fantastiske 
evne til å arbeide med barn, har satt filmen i scene. 

Trondheim: Mandag 11. - fredag 15. september. 

Heimdal: Torsdag 7. september. 

Rana: Mandag 25. - tirsdag 26. september. 


ASTRID LifiDGREffS 

pippi r&mmer, 
med 


narver 

Regi: OLLE HELLBOM 



VILLMARKENS HERSKER 

Det er vel ikke så mange som har sett 
en vanlig bjørn i levende live; ennå færre 
er det vel som har sett en slik rugg som 
vi skal stifte bekjentskap med i denne fil- 
men — en grizzli-bjørn. Den er ennå større 
enn de bjørner som ennå lever her til 
lands. Den kan bli bortunder 3 meter lang 
og holder til i de nord-vestlige deler av 

Nord-Amerika. 

Og herfra henter denne Disney-filmen sin handling. En stor ranch-eier 
har bestemt seg for å utvide driften og må da legge under seg mer 
land. Men nettopp i disse traktene holder en grizzli-binne til med sine 
to unger. Ranch-eieren har en indianer i sin tjeneste, og denne indianeren 
har et helt annet forhold til naturen og alt som rører seg i den enn den 
hvite ranch-eieren. Grizzli-bjørnen har en helt spesiell plass i india- 



nernes folketro. Å ta livet av en «konge-bjørn» vil være å forbryte seg 
mot naturens orden. Men dette er nettopp hva rancheieren vil gjøre 
for å sikre seg mot at bjørnen skal ta livet av kveget og hestene hans. 
Historien ender med at . . . Nei, vi lar det være en hemmelighet. 

En film om vakker, vill natur, ville dyr og ikke fullt så ville mennesker. 

Trondheim: Mandag 9. - fredag 13. oktober. 

Heimdal: Torsdag 5. oktober. 

Rana: Mandag 23. — tirsdag 24. oktober. 


BARE ET LIV - FILMEN OM FRIDTJOF NANSEN 

Det er ikke mange norske filmer som har 
vært gjenstand for så store forventninger 
og så mye pressevirak som nettopp «Bare 
et liv». Filmen kom i stand gjennom et 
sovjetisk-norsk samarbeid. Den er innspilt 
delvis i Sovjet-Samveldet, delvis i Norge 
med hovedsaklig norske skuespillere og 
med stort sett russiske filmteknikere. Sam- 
arbeidet gikk upåklagelig nesten helt frem til fastsatt premieredato, 20. 
september 1968. Måneden før invaderte imidlertid sovjetiske tropper 
Tsjekkoslovakia og et videre samarbeid med russerne var dermed utelukket. 
Ved den forsinkede premieren fikk filmen jevnt over god mottakelse. 
Manuskriptforfatterne, blant dem Sigurd Evensmo og Odd Bang-Hansen 
hadde fraholdt seg fra å støtte opp under myten om Nansen som helte- 
skikkelse. Vi får en ren episk beskrivelse av Nansens liv og gjerning. 
Først som utemmet oppdagelsesreisende og eventyrer, deretter som in- 
ternasjonal diplomat, en humanismens fremste talsmann i en kritisk 
periode av verdenshistorien. Vi blir vitne til hans gjerning blant millioner 
av flyktninger og den hjelp han formidlet til den utsultede befolkningen 
i Volga-distriktet. Hans arbeid for russerne har gjort hans navn snart 
like kjent og oppskattet i Sovjet-Samveldet som i Norge. Det var derfor 
ganske naturlig at det nettopp var filmfolk fra Sovjet som viste interesse 
for å lage en film om Fridtjof Nansen. Knut Wigert spiller rollen som 
Nansen — likt sitt forbilde til forveksling. Sergej Mikaeljan står for regien. 

Trondheim: Mandag 6. — fredag 10. november. 

Heimdal: Torsdag 16. november. 

Rana: Mandag 20. — tirsdag 21. november. 



AHETUV 

Historien om FRIDTJOF NANSEN 

KNUT WIGERT 
VESLEMØY HASLUND 
JACK FJELDSTAD 

Forr*!* HARALD og SONJA 
norsk film as - Lenfilm WE 


TRONDHEIM 



SKOLEKINO 


PROGRAM HØSTEN 1972 


Gruppe 4: 1. — 3. klasse 


Trondheim og Rana Skolekino 

Med dette presenteres skolekinoens program høsten 1972 for gruppe 4: 
elever i 1.— 3. klasse i Trondheim og Rana. 


HVORDAN BLI MEDLEM? 

Medlemskortene selges i kinoens billettluke når filmene settes opp. Med- 
lemskort selges også i Kinoenes forsalg, Sentrum kino, for de som 
ønsker å sikre seg medlemskort på forhånd. 

Også lærere kan bli medlemmer av skolekinoen. 

Medlemskortet koster kr. 3,— og gir adgang til alle 3 filmene. 


FORELDREKORT 

For foreldre som gjerne vil følge barna til kinoen er det adgang til å 
kjøpe «foreldrekort», som innebærer 50 % moderasjon i prisen. Hvert 
foreldrekort koster kr. 6,- og gir adgang til de samme 3 filmene. 


PROGRAMUTVALG 

Et programutvalg, oppnevnt av Trondheim Skoleråd, godkjenner de filmene 
som skal vises. Elever og lærere både fra ungdomsskolen og barne- 
skolen er representert i utvalget, som for tiden består av lærer John 
Lynum, elev Tone Fonn, lærer Svein Erik Tønne og elev Helge Kvithammer, 
dessuten bokholder Gabriel Winsnes og lærer Eldbjørg Bardal fra Foreldre- 
foreningsrådet og direktør Willy Svarverud fra Trondheim Kinematografer. 


HØSTENS PROGRAM 

presenteres på de neste sidene. Forestillingstider m.v. vil bli kunngjort i 
kinoannonsene. Normalt vil forestillingene i Trondheim være kl. 16.30. 


PIPPI RØMMER MED 


Her er det bare for dere å rømme med 
også; følge Pippi, Annika og Tommy inn 
i eventyret. For eventyr er det. Det fins 
knapt den naturlov som ikke Pippi kan 
trosse. Utstyrt med strie fletter og strømpe- 
sig klarer hun hva det skal være. 

Det som skjer her er at Annika og Tommy 
bestemmer seg for å rømme hjemmefra 
fremfor å måtte luke jordbæråkeren. En slik tanke er kanskje ikke så 
fjern for de fleste av oss. Det er bare det at ingen av oss har Pippi 
som venn. Derfor blir det heller til at vi gjør det vi blir satt tN. Men 
Annika og Tommy rømmer - under ledelse av Pippi (men egentlig har 
moren til Annika og Tommy bedt Pippi bli med for å passe på dem — 
det vet imidlertid ikke de to andre noe om). Og att går bra, selvfølgelig. 
Til tross for at de padler nedover strie elver i bare ei gammel tretønne, 
eller sitter på taket av et tog i full fart. Ja, for ikke å snakke om da 
Pippi får tak i en flygende bil! Mange andre spennende ting skjer selv- 
følgelig også under rømningen. 

En forstå-seg-påer mente at dette var en av de beste barnefilmene som 
ble vist i fjor da den gikk for første gang. Astrid Lindgren har ansvaret 
for historien og Olle Hellbom som nok en gang viser sin fantastiske 
evne til å arbeide med barn, har satt filmen i scene. 

Trondheim: Mandag 18. - fredag 22. september. 

Heimdal: Torsdag 7. september. 

Rana: Mandag 25. — tirsdag 26. september. 


ASTRID LINDGREffS 

pippi ømmer, 
med 



^ rarver , _ „ 
Regi: OLLE HELLBOM 


VILLMARKENS HERSKER 



WALT DISKET* 

Det er vel ikke så mange som har sett en 
vanlig bjørn i levende live; ennå færre er 
det vel som har sett en slik rugg som vi 
skal stifte bekjentskap med i denne filmen 
— en grizzli-bjørn. Den er ennå større enn 
de bjørner som ennå lever her til lands. 
Den kan bli bortunder 3 meter lang og 
holder til i de nord-vestlige deler av Nord- 


Amerika. 

Og herfra henter denne Disney-filmen sin handling. En stor ranch-eier 
har bestemt seg for å utvide driften og må da legge under seg mer 
land. Men nettopp i disse traktene holder en grizzli-binne til med sine 
to unger. Ranch-eieren har en indianer i sin tjeneste, og denne indianeren 
har et helt annet forhold til naturen og alt som rører seg i den enn 
den hvite ranch-eieren. Grizzli-bjørnen har en helt spesiell plass i india- 
nernes folketro. Å ta livet av en «konge-bjørn» vil være å forbryte seg 



mot naturens orden. Men dette er nettopp hva rancheieren vil gjore 
for å sikre seg mot at bjørnen skal ta livet av kveget og hestene hans. 
Historien ender med at . . . Nei, vi lar det være en hemmelighet. 

En film om vakker, vill natur, ville dyr og ikke fullt så ville mennesker. 

Trondheim: Mandag 16. — fredag 20. oktober. 

Heimdal: Torsdag 5. oktober. 

Rana: Mandag 23. — tirsdag 24. oktober. 

SIRKUSPARADEN 

Det er så sin sak at vi har sirkus her i byen 
også av og til, og de fleste av oss kjenner 
vel til Arnardo. Men hva blir det sammen- 
liknet med hva denne filmen kan fremvise 
av sirkus-artisteri. Maken til artistnummer 
har vel aldri kommet det norske publikum 
for øye, enten det gjelder sirkus- eller film- 
publikum. 

Filmfolkene har på en underlig måte fått frem sirkusstemningen. Ja, de 
har fått det så godt til at vi som sitter i salen forlengst har glemt at vi 
ser film. Det virker nesten som om det var vi selv som hang der under 
teltkuppelen og utførte disse fenomenale bragdene — og da nytter det 
ikke å svette i hendene . . . 

Hele 32 nummer skal vi være vitne til. Det beste av hva russisk sirkus kan 
by på. Her er hunder på skolebenken — undres på om de kan skrive 
navnet sitt — og her opptrer et helt ishockeylag av bjørner — og her 
er klovner, masser av kiovner. 

Hvis innledningen synes litt kjedelig, må en ikke skremmes av det. For 
når sirkusartistene begynner er det en og en halv time med ren og 
spennende underholdning. Selv om filmen mangler et vanlig handlings- 
forløp, kan den kvalitetsmessig måle seg med hvilken som helst stor 
film. «Voksne bør bli like henført som ungene over denne myldrende 
galla-forestilling», skrev Arne Hestnes i Dagbladet da filmen hadde pre- 
miere i Oslo. 

Trondheim: Mandag 20. - fredag 24. november. 

Heimdal: Torsdag 30. november. 

Rana: Mandag 27. - tirsdag 28. november. 



